# 剛果民主共和國

| 剛果民主共和國 République démocratique du Congo  （法文） |
| --- |
|
旗

紋章

 |
| **格言：**"Justice – Paix – Travail" （法文） 「公正 – 和平 – 勞動」 |
| **國歌：**"Debout Congolais" （法文） 「起身啦，剛果人」 |
| 睇地球儀睇非洲地圖 |
| 首都 同最大城市 | 金沙薩 ﻿ / ﻿ |
| 官方語言 | 法文 |
| 認可嘅全國性語言 | * 國家基孔戈語
* 林加拉語
* 斯華希里文
* 奇盧巴語
 |
| 宗教（2021） | * 95.4% 基督教
* 2.6% 傳統信仰
* 1.5% 伊斯蘭教
* 0.5% 其他 / 無
 |
| 當地居民嘅嗌法 | 剛果（人） |
| 政府 | 單一制半總統共和國 |
|  |
| • 總統  | 費利克斯·齊塞克迪 |
| • 總理  | 朱迪斯·蘇明瓦 |
|  |
| 立法機關 | 議會 |
| • 上議院 | 參議院 |
| • 下議院 | 國民議會 |
| 建國 |
|  |
| • 殖民化  | 1879年11月17號 |
| • 剛果自由邦  | 1885年7月1號 |
| • 比屬剛果  | 1908年11月15號 |
| • 由比利時獨立  | 1960年6月30號 |
| • 加入聯合國  | 1960年9月20號 |
| • 民主共和國  | 1964年8月1號 |
| • 扎伊爾共和國  | 1971年10月27號 |
| • 第一次剛果戰爭  | 1997年5月17號 |
| • 現行憲法  | 2006年2月18號 |
|  |
| 面積 |
| • 總計 | 2,345,409 km2（905,567 sq mi）（11） |
| • 水域（%） | 3.32 |
| 人口 |
| • 2024估計 |  109,717,326（15） |
| • 密度 | 48/km2（124.3/sq mi） |
| GDP（PPP） | 2024年估算 |
| • 總計 | ▲ $160.197 billion |
| • 人均 | ▲ $1,552 |
| GDP（國際匯率） | 2024年估算 |
| • 總計 | ▲ $73.761 billion |
| • 人均 | ▲ $714 |
| 堅尼系數（%，2012） | ▼ 42.1 中 |
| HDI（2022） | ▲ 0.481 低 · 180 |
| 貨幣 | 剛果法郎（CDF） |
| 時區 | UTC+1到+2 （西非時間同中非時間） |
| 日期格式 | dd/mm/yyyy |
| 行車方向 | 右 |
| 電話區號 | +243 |
| ISO 3166代碼 | CD |
| 互聯網頂級域 | .cd |
| ∗由於唔同嘅排名表計法未必一樣，上面嘅排名（第幾名/位）同個一覽表入面個排名未必一樣。 ∗IMF網站嘅人均GDP數字，同用GDP除以上面人口數得出嚟嘅數有可能唔一樣。 |

**剛果民主共和國**gong1 gwo2 man4 zyu2 gung4 wo4 gwok6（法文：**République démocratique du Congo**），亦稱**DR剛果**、**民主剛果**、**剛果（金）**或**金剛果**，係非洲中部一國。論地咁多剛果係非洲第二大國，全世界第十一大國。剛果民主共和國人口大概1.09億，係全世界最多人嘅法語國家。首都同埋大城市係金沙薩，亦係重要經濟中心。剛果同剛果共和國、中非共和國、南蘇丹、烏干達、盧旺達、布隆迪、坦桑尼亞（隔住坦噶尼喀湖）、贊比亞、安哥拉、安哥拉喀丙達省同南大西洋接壤。

剛果民主共和國以剛果盆地為中心，大約9萬年前開始有中非採集社群住喺呢度，3000年前班圖擴張先到剛果。喺西面，由14世紀到19世紀，剛果王國喺剛果河嘅河口一帶統治。喺東北面、中部同東面，桑德、盧巴同倫達等王國由16世紀同17世紀到19世紀都有嘢做。1885年，比利時國王利奧波德二世正式由歐洲殖民國家手上攞咗剛果嘅管治權，話呢度係自己私產，改名叫剛果自由邦。由1885年到1908年，佢嘅殖民地軍隊逼啲當地人生橡膠，仲濫殺濫捕。1908年，利奧波德放棄呢塊土地，於是變成咗比利時殖民地。

1960年6月30號，剛果由比利時獨立，然後馬上就面臨分離主義運動、帕特里斯·盧蒙巴總理俾人暗殺，同埋蒙博托·塞塞·塞科喺1965年發動政變奪權。1971年蒙博托將國家改名做扎伊爾，實行殘暴嘅個人獨裁統治，直到1997年俾第一次剛果戰爭推翻。國家改返舊名之後馬上又遇到1998到2003年嘅第二次剛果戰爭，令到540萬人死亡。戰爭喺約瑟夫·卡比拉總統時期結束，佢由2001年到2019年管治國家，喺佢管治期間國家人權好差，成日出現强迫失蹤、虐待、隨意拉人入獄同埋限制公民自由等問題。2018年大選之後，係國家自獨立以嚟頭一次和平轉移政權，卡比拉俾費利克斯·齊塞克迪接棒做總統，佢到而家都仲係總統。由2015年開始，東面嘅剛果又開始爆發軍事衝突。

剛果民主共和國天然資源極其豐富，但係長期受到政治唔穩定、基建唔足、貪污、幾百年嘅商業同殖民榨取同剝削，然後60幾年獨立不過都冇乜發展嘅影響。金沙薩之外，第二同第三大城市盧本巴希同姆布吉馬伊都係採礦社區。剛果民主共和國最大出口係原礦，2019年中國攞咗佢超過一半嘅出口。2021年，剛果民主共和國喺人類發展指數191個國家排第179位。聯合國將佢歸類為最不發達國家。截至2018年 (2018-唔見咗必要嘅參數 1=*月份*！)年，經過二十年各種內戰同持續衝突之後，仲有大約60萬剛果難民住喺隔籬國家。200萬細路仔隨時餓死，戰爭將450萬人搞到要離家出走。剛果係聯合國、不結盟運動、非洲聯盟、東南非共同市場、南部非洲發展共同體、國際法語組織同中非國家經濟共同體嘅成員國。

## 政府同政治

約瑟夫·卡比拉由2001年1月到2019年1月任剛果民主共和國總統。
經過四年嘅兩憲法之間嘅過渡期，設立咗新嘅政治機構喺政府嘅各個層面，以及喺全國範圍內設立咗新嘅省級行政區劃之後，2006年新憲法開始生效，剛果民主共和國嘅政治最終穩定落實為一個總統民主共和制。

2003年過渡憲法設立咗一個兩院制嘅議會，由參議院同國民議會組成。

參議院嘅職責之一係起草國家新憲法。行政權力歸屬於一個由60名成員組成嘅內閣，由一位總統同四位副總統領導。總統仲係武裝部隊嘅最高統帥。過渡憲法仲設立咗一個相對獨立嘅司法機構，由擁有憲法解釋權嘅最高法院領導。

2006年憲法，亦稱為第三共和國憲法，喺2006年2月生效。不過，佢同過渡憲法並存，直到2006年7月選舉產生嘅官員就職為止。根據新憲法，立法機構仍然係兩院制；行政權由總統同政府共同行使，由能夠喺國民議會獲得多數席位嘅政黨委任嘅總理領導。

政府而唔係總統，對議會負責。新憲法仲賦予咗省級政府新嘅權力，設立咗省級議會，對省長同省級政府首腦進行監督，並由佢哋選舉產生。新憲法仲見證咗最高法院嘅消失，被分成三個新機構。最高法院嘅憲法解釋權而家由憲法法院持有。

雖然位於中非聯合國分區，但作為南部非洲發展共同體（SADC）嘅成員國，呢個國家喺經濟同區域上都同南部非洲有聯繫。

### 行政區劃

目前國家分為金沙薩直轄市同另外25個省。 呢啲省再細分為145個地區同33個城市。2015年之前，國家有11個省。

|  |  |  |
| --- | --- | --- |
|  | 1. 金沙薩 | 14. 伊圖里省 |
| 2. 中剛果 | 15. 上韋萊 |
| 3. 寬果 | 16. 楚波 |
| 4. 奎盧省 | 17. 下韋萊 |
| 5. 馬伊恩東貝省 | 18. 北烏班吉 |
| 6. 開賽省 | 19. 蒙加拉 |
| 7. 中開賽 | 20. 南烏班吉 |
| 8. 東開賽 | 21. 赤道省 |
| 9. 洛馬米省 | 22. 楚阿帕 |
| 10. 桑庫魯 | 23. 坦噶尼喀省 |
| 11. 馬涅馬 | 24. 上洛馬米 |
| 12. 南基伍 | 25. 盧阿拉巴省 |
| 13. 北基伍 | 26. 上加丹加省 |

### 對外關係

總統約瑟夫·卡比拉同美國總統巴拉克·奧巴馬喺2014年8月
全球對稀有原材料嘅需求不斷增長，加上中國、印度、俄羅斯、巴西同其他發展中國家嘅工業快速發展，要求發達國家採用新嘅、綜合嘅同能夠快速反應嘅策略，以持續識別同確保充足嘅戰略同關鍵材料供應，以滿足佢哋嘅安全需求。 強調剛果民主共和國對美國國家安全嘅重要性，美國最新嘅努力係建立一支剛果精英部隊，目的係喺呢個「具有戰略重要性」嘅地區培訓專業嘅武裝部隊。

外部國家有經濟同戰略動機為剛果帶來更多「安全」，因為剛果豐富嘅自然資源，例如鈷，一種喺好多工業同軍事應用中使用嘅金屬。 鈷最大嘅用途係製造超級合金，用嚟製造高速軍機嘅噴射引擎部件。鈷仲用嚟製造磁性合金同耐切割、耐磨損嘅材料，例如碳化物。化工業喺多個領域大量使用鈷，包括石油同化工加工嘅催化劑、油漆同油墨嘅乾燥劑、搪瓷嘅底漆、陶瓷同玻璃嘅脫色劑，以及陶瓷、油漆同塑膠嘅顏料。呢個國家擁有全球80%嘅鈷儲備。

有人認為，因為鈷對電動車電池同喺電力結構中大比例間歇性可再生能源嘅電網穩定都好重要，剛果民主共和國可能會成為地緣政治競爭加劇嘅對象。

喺21世紀，中國對剛果民主共和國嘅投資同剛果對中國嘅出口快速增長。喺2019年7月，包括剛果民主共和國喺內嘅37個國家嘅聯合國大使，聯合向聯合國人權理事會發信，支持中國對維吾爾族同其他穆斯林少數民族嘅處理方式。

## 疏仕

## 出面網頁

* "Democratic Republic of the Congo" (英文). 非洲聯盟.
* 〈国家概况 — 中华人民共和国外交部〉 (簡體中文)。中華人民共和國外交部。
* 〈剛果民主共和國 Democratic Republic of the Congo - 非洲地區 - 中華民國外交部 - 全球資訊網 Ministry of Foreign Affairs, Republic of China (Taiwan)〉 (繁體中文)。中華民國外交部。
* "Democratic Republic of the Congo - United States Department of State" (英文). 美國國務院.
* 剛果民主共和國喺中央情報局《世界概況》嘅資料 （英文）
* 〈コンゴ民主共和国 ｜ 外務省〉 (日文)。日本外務省。
* "Congo, Democratic Republic of the - Department of Foreign Affairs and Trade" (英文). 澳洲外交貿易部.

引用錯誤 存在組名為 "lower-alpha" 嘅 `<ref>` 標籤，但搵唔到對應嘅  標籤。